Lars Petter Bartnes

Lars Petter Bartnes (født 1969) er en norsk gårdbruker og organisasjonsmann.

Han er utdannet agronom og agrotekniker i husdyr. Han har siden 1995 drevet med melk, storfekjøtt, slaktekylling og korn på slektsgården Ner-Bartnes i Beitstad i Steinkjer kommune. I 2022 begynte han som selger og rådgiver i Fjøssystemer Midt-Norge.

Han har vært tillitsvalgt i Prior siden 2001, og han ble valgt inn i konsernstyret til Nortura i 2004. Han var ordinært styremedlem i Norges Bondelag fra 2008 til 2014 og leder i Norges Bondelag fra 2014 til 2021.

I 2019 ble han valgt inn i Steinkjer kommunestyre for Senterpartiet.

Referanser 

Norske foreningspersoner
Norske bønder
Lokalpolitikere i Steinkjer
Personer fra Steinkjer kommune